Folketing
2012-02-01

Der er én regeringsholdning, og den er, at vi meget gerne ser EU gå i spidsen for at lave en global transaktionsskat, fordi argumentet for, at den skal være global, netop handler om risikoen for, at transaktioner flytter sig. Som det også har været fremme i debatten, er der en risiko for, at det forslag, som Kommissionen har lagt på bordet, for så vidt angår en europæisk transaktionsskat, ikke er robust på det punkt. Det, som jeg synes må være en åbenlys og i virkeligheden jo meget pragmatisk debat, er at diskutere, om man kunne løse det, altså forhindre, at transaktioner flytter sig, for så måtte man jo se på det, men jeg håber ikke der er nogen tvivl om regeringens holdning – der er nemlig kun en.